शाहपुर (कांगड़ा)। शाहपुर के साथ लगते वोह गांव में चोरों ने लाखों के जेवर और नकदी पर हाथ साफ कर दहशत फैला दी। घटना शुक्रवार रात की है। बहरहाल, पुलिस ने मामला दर्ज कर छानबीन शुरू कर दी है, लेकिन अभी तक पुलिस के हाथ कोई पुख्ता सुराग नहीं लग पाया है। क्षेत्र के द्रम्मण, रैत, बसनूर, सियूं, मंझग्रां आदि गांवों में बढ़ रही चोरी की वारदातों से लोगों में दहशत का माहौल बना हुआ है। हैरत की बात है कि पुलिस ने चोरी के एक भी मामले को हल नहीं कर सकी है। इससे लोगों में रोष पनप रहा है।